Τραϊάν Μπασέσκου

Ο Τραϊάν Μπασέσκου (Traian Băsescu, 4 Νοεμβρίου 1951) είναι Ρουμάνος πολιτικός, πρόεδρος της χώρας από τις 20 Δεκεμβρίου 2004 μέχρι την καθαίρεσή του, τον Απρίλιο του 2007 και ξανά από το Μάιο του 2007 ως το 2012. Επανεξελέγη το 2009. Το 2012, έπειτα από την ακύρωση του δημοψηφίσματος για την καθαίρεσή του, επανήλθε στο ύπατο αξίωμα.

 Καριέρα 
Γεννήθηκε στις 4 Νοεμβρίου του 1951 στην κωμόπολη Μπασαράμπι κοντά στην Κωνστάντσα στη Μαύρη ΘάλασσαΒιογραφία στους SE Times.. Εργάστηκε για πολλά χρόνια ως στέλεχος του Εμπορικού Ναυτικού. Είναι παντρεμένος και έχει δύο κόρες.

Ήταν στέλεχος του Κομμουνιστικού Κόμματος Ρουμανίας. Μετά το 1989, εντάχθηκε στο Μέτωπο Εθνικής Σωτηρίας και όταν αυτό διασπάστηκε, ακολούθησε το Δημοκρατικό Κόμμα. Το 1996 εξελέγη βουλευτής και διετέλεσε Υπουργός Μεταφορών. Το 2000 εξελέγη με οριακή πλειοψηφία (50,69% έναντι 49,31% του αντιπάλου του) Δήμαρχος Βουκουρεστίου. Το 2001 εξελέγη Πρόεδρος του Δημοκρατικού Κόμματος Ρουμανίας.

 Πρόεδρος 
Στις προεδρικές εκλογές στις 12 Δεκεμβρίου του 2004 εξελέγη Πρόεδρος της Ρουμανίας με ποσοστό 51,23%, νικώντας τον αντίπαλό του Αντριάν Ναστάζε (48,77%), ο οποίος στον πρώτο γύρο προηγούνταν με 7 ποσοστιαίες μονάδεςΕλευθεροτυπία, Μπασέσκου στο νήμα, 14 Δεκεμβρίου 2004.. Στις πρώτες του δηλώσεις ο Μπασέσκου τόνισε ότι έχει ως προτεραιότητα την «καταπολέμηση της διαφθοράς» και την αύξηση των ελευθεριών του ΤύπουΡιζοσπάστης, Από δήμαρχος, πρόεδρος ο Μπασέσκου, 14 Δεκεμβρίου 2004..

Στις 19 Απριλίου του 2007 το Κοινοβούλιο αποφάσισε την αναστολή της ασκήσεως των καθηκόντων του για έναν μήναin.gr, «Δεν παραιτούμαι» δηλώνει ο Τ.Μπασέσκου μετά την καθαίρεσή του από την ρουμανική Βουλή, 20 Απριλίου 2007., με τις κατηγορίες της κατάχρησης εξουσίας και της «αντισυνταγματικής συμπεριφοράς». Προσωρινά Πρόεδρος έγινε ο Νικολάε Βακαρόιου. Ωστόσο, παρέμενε την περίοδο εκείνη δημοφιλής, όπως έδειχναν οι δημοσκοπήσειςΔημοφιλής ο Μπασέσκου παρά την καθαίρεσή του, Το Βήμα, 5 Μαΐου 2007. Ένα μήνα μετά, σε δημοψήφισμα, το 75% των Ρουμάνων ζήτησε την επιστροφή του στην προεδρίαAntenna, Κατά της αποπομπής του Μπασέσκου οι Ρουμάνοι, 19 Μαΐου 2007.. Έτσι, αποκαταστάθηκε στην προεδρία στις 23 Μαΐου του 2007.

Το Φεβρουάριο του 2009 σε δηλώσεις του τάχθηκε υπέρ μιας ημιπροεδρικής δημοκρατίας, τονίζοντας ότι κάτι τέτοιο θα αποτελέσει τον καλύτερο τρόπο για αποφυγή της "αστάθειας"Southeast European Times , Ο Μπασέσκου της Ρουμανίας εποφθαλμιά μια ημιπροεδρική δημοκρατία, 18 Φεβρουαρίου 2009..

Η κόρη του, Έλενα, που είναι μοντέλο, ήταν υποψήφια στις εκλογές για το Ευρωπαϊκό Κοινοβούλιο του 2009Το Βήμα, Αφήνει την πασαρέλα για την Ευρωβουλή, 12 Μαρτίου 2009..

 Επανεκλογή 2009 
Κατήλθε υποψήφιος για τις προεδρικές εκλογές του 2009 και αναδείχθηκε νικητής με 50,33% των ψήφων, έναντι 49,66 για τον σοσιαλδημοκράτη αντίπαλό του, Μίρτσεα Τζεοάνα στις 6 Δεκεμβρίου 2009. - Romanian Presidential Election Final Results: Basescu - 50.33%, Geoana - 49.66%. Η αντιπολίτευση αμφισβήτησε το αποτέλεσμα και προσέφυγε στο συνταγματικό δικαστήριο,κατηγορώντας τον Μπασέσκου για εκλογική νοθεία Social Democrats decided to contest elections / Mircea Geoana: we exclude any collaboration with the Democrat Liberals and maintain the majority with the Liberals and Hungaria....
Η νίκη του Μπασέσκου στον δεύτερο γύρο επιβεβαιώθηκε στις 13 Δεκεμβρίου έπειτα από την επαναληπτική καταμέτρηση των ψήφων, που είχαν ακυρωθεί, με εντολή του συνταγματικού δικαστηρίου.Καθημερινή, Υπέρ Μπασέσκου η επανακαταμέτρηση των ψήφων στη Ρουμανία, 13 Δεκεμβρίου 2009.

 Δημοψήφισμα 2012 και επαναφορά στην προεδρία 
Στις 6 Ιουλίου 2012 ο Μπασέσκου έπαψε να είναι Πρόεδρος για 2η φορά. Στο δημοψήφισμα που επακολούθησε, στις 29 Ιουλίου, οι ψηφοφόροι τάχθηκαν με μεγάλη πλειοψηφία υπέρ της καθαίρεσής του. Ωστόσο, το Συνταγματικό Δικαστήριο ακύρωσε το δημοψήφισμα εξαιτίας της χαμηλής προσέλευσης στην κάλπη. Ο Μπασέσκου επέστρεψε στα καθήκοντά του στις 27 Αυγούστου 2012.

 Εξωτερικοί σύνδεσμοι 

 Ο επίσημος ιστότοπος του Προέδρου της Ρουμανίας

 Παραπομπές 

Κατηγορία:Πρόεδροι της Ρουμανίας
Κατηγορία:Υπουργοί της Ρουμανίας
Κατηγορία:Ρουμάνοι κομμουνιστές